Tristan da Cunha

Tristan da Cunha je otok u južnom Atlantskom oceanu na položaju 37° južne zemljopisne širine i 12° zapadne zemljopisne dužine. Pripada pod Svetu Helenu, koja je zavisni teritorij Ujedinjenog kraljevstva Velike Britanije i Sjeverne Irske), od koje je udaljen 2000 km. Godine 1961. na otoku se aktivirao vulkan, zbog čega se preselilo cjelokupno stanovništvo otoka (oko sto ljudi) u Veliku Britaniju. Većina se vratila. Otok je vrlo teško dostupan. Otok je uglavnom brdovit, na jedinoj ravnici na sjeverozapadnoj obali leži prijestolnica Edinburgh (ili „Edinburgh na sedam mora”. Najviša gora, Vrh kraljice Mary iznosi 2010 m. Po zimi njen vrh prekriva snijeg. Otoke je 1506. otkrio portugalski pomorac Tristão da Cunha i nazvao ih po sebi -Ilha de Tristão da Cunha. Ime se kasnije angliziralo u Tristan da Cunha. Ime Tristan da Cunha se upotrebljava također za cijelu otočnu skupinu, koju čine otoci: Tristan da Cunha (površina: 98 km²) Otok Inaccessible (10 km²) Otoci Nightingale (2 km²) Otok Nightingale (1,8 km²) Srednji otok (0,1 km²) Stoltenhoff (0.1 km²) Otok Gough (91 km²) Stanovništvo Na otoku živi približno 300 ljudi. Govore engleski jezik, po vjeroispovijesti su anglikanci. Imaju zdravstvene teškoće, zbog endogamije - braka među daljnjim rođacima. Skoro svi stanovnici rade za otočku vladu. Uzgajaju krumpir, koji je bitan u prehrani otočana. Svaka tri ili četiri mjeseca dolazi brod, koji dovozi potrebno. Na otoku nema aerodroma. Postoji mala ribarska luka. Nema časopisa ni televizije. Na otoku je škola, bolnica, pošta, muzej, kavana, pivnica i bazen. Kad mladi navrše 16 godina, lako nastavljaju daljnje školovanje u Velikoj Britaniji. Većina prihoda je od prodaje poštanskih marki. Jastoge izvoze u Japan i u SAD. Otok se spominje u romanu Edgara Allana Poea Pripovijed Arthura Gordona Pyma. Svjetska baština Gough i nepristupačna ostrva uvršteni su 1995. i 2004. god na listu UNESCO-ove svjetske baštine. Izvori